open-index/open-wikipedia-markdown huggingface dataset:
Johan Christopher Lincke

**Johan Christopher Lincke** (født 1704 i Hirschberg i Schlesien, død 1761 i Christiania) var en norsk lege og stadsfysikus i Christiania fra 1737. Han hadde utdannelse fra Halle i Tyskland og doktorgrad fra Københavns Universitet. Han var blant de første som utførte obduksjoner i Norge, som på den tiden ble utført på avdøde fanger på Akershus festning.

## Referanser
Sartor Storsenter

**Thon Senter Sartor** er et kjøpesenter som ligger i Straume i Øygarden kommune på øyen Litle Sotra ca. 15 km vest for Bergen sentrum, og er en del av Sotra Kystby. Senteret ble åpnet 16. november 1978 og har nå ca. 130 butikker og serveringssteder og ca. 40 andre virksomheter innen opplevelse, helse og annen tjenesteyting. Kystbygarasjen, som er et parkeringsanlegg under senteret med plass til ca. 1500 biler, åpnet 20. november 2014. Sotra Kino åpnet 22. mai 2015, og heter nå Odeon Kino Sotra. Senteret er eid og driftet av Sartor Holding og Olav Thon Gruppen. Senteret er utvidet og ombygget flere ganger, blant annet i 1981, 1992, 1999 og 2004. Den siste store utbyggingen var i 2012-16. Siste del av utbyggingen ble åpnet av Olav Thon 16. juni 2016, og senteret fikk da et samlet areal på ca. 93 000 kvm. Senteret feiret 40-årsjubileum i 2018.

## Sartor
Ordet «Sartor» stammer fra en dansk omskriving av navnet på øyen Sotra. Denne skrivemåten er ikke lenger i bruk med unntak av noen firmaer; Sartor Holding AS, Sartor & Drange, Sartor Tannlegesenter, Sartor VVS og Sartor Skytterlag.

## Eksterne lenker
* Sartor Storsenters nettsted
Kvartermester

Navnet eller begrepet **Kvartermester** har flere betydninger:
* kvartermester (grad), en underoffiser til sjøs
* kvartermester (intendant), en offiser som forvalter materiell
Rocky Mountains

**Rocky Mountains** («Klippefjellene») er en fjellkjede som strekker seg fra New Mexico i sør langs de vestlige deler av USA og Canada til Alaska i nord. Den er om lag 5&nbsp;000 km lang og er på det bredeste omtrent 1&nbsp;600 km bred. Den høyeste delen av fjellkjeden ligger i Colorado i USA, hvor mer enn 100 fjelltopper er over 4&nbsp;000 meter. Her ligger også Mount Elbert, fjellkjedens høyeste med 4&nbsp;399 m.

## Geografi
Rocky Mountains defineres normalt til å strekke seg fra Liard River i British Columbia sørover til Rio Grande i New Mexico. Andre fjellkjeder strekker seg på de andre sidene av disse elvene, slik som Selwyn Range i Yukon, Brooks Range i Alaska og Sierra Madre i Mexico, men disse regnes ikke for å være en del av Rocky Mountains. De er dog del av De nordamerikanske Kordillerene. USA definerer Rocky Mountains til å inkludere Cabinet Mountains og Salish Mountains i Idaho og Montana, hvor deres motparter nord for Kootenai River, Columbia Mountains, er ansett som et separat system i Canada, som ligger vest for den store Rocky Mountain Trench, som går langs hele lengden av British Columbia fra begynnelsen i midten av Flathead River dalen i vestre Montana til de søndre elvebredden til Liard River. 

Rocky Mountains varierer i bredde fra 110 til 480 kilometer. Vest for Rocky Mountain Trench, lengre nord og mot Muskwa Range på den andre siden av traséen, ligger Stikine Ranges og Omineca Mountains som er en del av fjellmasivet Interior Mountains i British Columbia. Et mindre område øst for Prince George i Britisk Columbia  på den østre siden av  Rocky Mountain Trench, McGregor Plateau, ligner på Rocky Mountains, men er ansett som en del av Interior Plateau.

## Referanser


## Eksterne lenker
*
Royal National Lifeboat Institution

**Royal National Lifeboat Institution** (**RNLI**) er en veldedig organisasjon som arbeider for å redde liv på sjøen utenfor kysten av Det forente kongerike Storbritannia og Nord-Irland og Irland. RNLI baserer seg på frivillig arbeid. 

Organisasjonen ble grunnlagt i 1824 av William Hillary i hovedstaden Douglas på øya Man i Irskesjøen under navnet National Instiution for the Preservation of Life from Shipwreck, og i 1849 hadde prins Albert gitt sin støtte til redningstjenesten. De første nye livbåtene ble stasjonert i Douglas i anerkjennelse av arbeidet til William Hillary. 
Den finansieres gjennom medlemskontingenter, frivillige gaver og legater. Kong Charles III er dens høye beskytter. Siden grunnleggelsen i 1824 har RNLI berget mer enn  liv. RNLI skiller mellom mennesker som er hjulpet og liv reddet.

RNLI har livbåter for innenskjærs operasjoner i fem klasser, både gummibåter og stivskrogede oppblåsbare båter, med en fart på fra 20 til 40 knop. Den har også livbåter for utenskjærs operasjon i all slags vær, også disse i fem klasser. Flåten besto av 8 462 livbåter i 2014, hjulpet 8 727 mennesker, inkludert å berge 460 liv. Hjelp ved oversvømmelse ble utkalt sju ganger. I 2015 berget mannskapet gjennomsnittlig 22 mennesker om dagen.

Den største redningsaksjonen i RNLIs historie var den 17. mars 1907 da skipet SS «Suevic» (senere omdøpt til DS «Skytteren» da det ble kjøpt av det norske selskapet Finnhval A/S) på  tonn gikk på rev nær Lizard Point i Cornwall. RNLIs frivillige reddet 456 passasjerer, inkludert 70 småbarn. Mer enn 600 mennesker har mistet sine liv i RNLIs tjeneste. RNL har 238 livbåtstasjoner i Storbritannia og Irland, og mer 350 livbåter.

Nødmeldinger i området går til kystvakten, som koordinerer redningsaksjoner, og dersom det er hensiktsmessig kaller inn RNLI. Dersom det er nødvendig med luftstøtte kalles i stedet Royal Navy eller Irish Air Corps inn. 

## Æresprotokoll

* 1886: Det tyske skipet «Mexico» fikk problemer i høy sjø. Redningsbåter fra Southport, St. Annes og Lytham reiste ut. Båtene fra Southport og St. Annes kantret. 27 frivillige fra RNLI omkom. Den tredje båten, fra Lytham, lyktes i å redde de 12 som var ombord på «Mexico».

* 1899: Redningsbåten «Lousia» fra Lynmouth ble halt over land i ti timer til Porlock for å komme til unnsetning for et skip i havsnød. De nådde skipet i tide, og sikret mannskapet inntil en slepebåt kom på morgenen.

* 1941: Henry Blogg, som hadde vært med på livbåten «Cromer» siden 1894 fikk sin tredje gullmedalje fra RNLI. Han fikk også George Cross og British Empire Medal.

* 1981: Redningsbåten «Solomon Browne» fra Penlee gikk ned under forsøket på å redde mannskapet fra «Union Star». 16 frivillige omkom.

## Referanser


## Eksterne lenker
*
Nykirke

**Nykirke** er et tettsted i Horten kommune i Vestfold. Tettstedet har  innbyggere per 1. januar , og ligger øst for E18 omtrent ti kilometer vest for Horten sentrum. Vestfoldbanen går gjennom Nykirke, men Nykirke stasjon er nedlagt. Nærmeste stoppested er Skoppum stasjon. 

Nykirke kirke er en langkirke fra 1100-tallet.

## Referanser


## Eksterne lenker
* Nykirke - Horten - Store norske leksikon
* Nykirke kirke
Høgskolen i Molde

**Høgskolen i Molde, vitenskapelig høgskole i logistikk** (**HiMolde**) ble etablert 1. august 1994 og godkjent som vitenskapelig høgskole i logistikk 1. januar 2010. Høgskolen i Molde var resultatet av at Møre og Romsdal distriktshøgskole, Molde og Sjukepleierhøgskolen i Molde ble slått sammen som en del av Høgskolereformen i 1994. I dag har høgskolen omkring 3800 studenter og 280 tilsatte. Høgskolen i Molde har studiesteder i Molde og Kristiansund.

Den opprinnelige distriktshøgskolen ble opprettet i 1969, som en av de tre første i landet med studier innen EDB og økonomi.

Høgskolen tilbyr fag- og profesjonsstudier innen helse- og sosialfag, logistikk, økonomi, sport management, informatikk, rettsvitenskap og samfunnsfag. Skolen er kanskje mest kjent for sine studier innen transportøkonomi og logistikk. Disse kan tas i varierende lengder fra halvårsenheter til bachelorgrader, mastergrader og doktorgrad, samt en rekke kurs-, etter- og videreutdanninger.

Innen transportøkonomi og logistikk er skolen nasjonalt knutepunkt for forskning og utdanning. Høgskolen er Norges eneste utdanningsinstitusjon som tildeler doktorgrad i logistikk, en rett den oppnådde i 2003. Høgskolen har en samarbeidsavtale med Transportøkonomisk institutt blant annet med fokus på å fremme forskningsmessig samarbeid gjennom forskerutveksling, bistillinger, doktorgradsutdanning, felles prosjekter mv, samt å fremme samarbeid om undervisning og formidling rettet mot samferdselssektoren.

Innen helse og sosialfag har høgskolen et felles doktorgradsstudium – Profesjonsutøvelse mellom fag, bruker og forvaltning – sammen med Høgskolen i Volda (som ble akkreditert 19. juni 2014).

Høgskolen tilbyr også utdanning opp til mastergradsnivå i helsefag, sport management, økonomi og administrasjon, og samfunnsfag, bachelorgrad i juss, og årsstudium i it og idrett.

Høgskolens tre avdelinger er:
* Avdeling for logistikk (LOG)
* Avdeling for økonomi og samfunnsvitenskap (ØS)
* Avdeling for helse- og sosialfag (HS)  

Høgskolen er internasjonalt orientert, og huser blant annet en egen seksjon av Erasmus Student Network. Skolen har en stor andel av utenlandske studenter på mastergrads- og doktorgradsnivå i logistikk. Studentene ved høgskolen tilbys også ta deler av sin ordinære utdanning i utlandet, blant annet gjennom en rekke bilaterale utvekslingsavtaler med utenlandske samarbeidsinstitusjoner i Europa, USA, Canada, Australia og Sør-Afrika. Høgskolen har også en samarbeidsinstitusjon i Kina.

Høgskolen i Molde ble akkreditert som vitenskapelig høyskole (innen fagområdet logistikk) av NOKUT 1. januar 2010.

Høgskolen i Molde var den første norske utdanningsinstitusjonen i Second Life. Den virtuelle campusen heter Kamimo og er en plattform for e-læring. Kamimo er utviklet av reklamebyrået Design Container.

## Se også
* Studentsamskipnaden i Molde
* Yggdrasil (studentavis)

## Referanser


## Eksterne lenker
* 
*  Protomore kunnskapspark
Cinque Ports

**Cinque Ports** (*fem havner*) er et navn på fem havner i Kent og Sussex i England. Konføderasjonen Cinque Ports oppsto tidlig i middelalderen, og omfatter Hastings, New Romney, Hythe, Dover og Sandwich. I tillegg er byene Rye og Winchelsea knyttet til dem, ettersom de har en lang tradisjon for å understøtte forsvaret av Sørøst-Englands havner, og andre har til tider vært knyttet til føderasjonen på andre måter. Navnet er fra normansk-fransk, avledet fra middelalderlatin quinque portus og betyr «fem havner».

Kong Edvard I ga spesielle privilegier til Cinque Ports, inkludert retten til å bringe inn varer uten å betale toll. Til gjengjeld skulle byene forsyne Kronen med skip og mannskaper i krigstid. En *[[Lord Warden of the Cinque Ports]]* ble utnevnt. Denne tittelen eksisterer fremdeles, men er nå en ren ærestittel.

I middelalderen regnet Hastings seg som den fremste av de fem byene, og mye tyder på at dette stemmer med virkeligheten. Hastings ble omtalt som hodet, mens de andre ble kalt lemmene.

På det meste var 2 byer knyttet til føderasjonen, og hadde dermed helt eller delvis rett til privilegiene. Formelt sett finnes den fortsatt, men på 1800-tallet og 1900-tallet har konføderasjonen mistet nesten all sin myndighet. Den hadde da allerede vært uten særlig praktisk betydning siden Elisabeth I av Englands tid.

## Referanser


## Litteratur
* Hinings, Edward (1976): *The Cinque Ports: History People and Places*, Spurbooks, ISBN 0-902875-90-6

## Eksterne lenker
* Cinque Ports' offisielle nettsted
* History of the Cinque Ports: Cinque Port Limbs 
* Nettsted for Romney Marsh og New Romney
De store sjøer

**De store sjøer** (engelsk: *The great lakes*, fransk: *Grands Lacs*) er de fire innsjøene Ontariosjøen, Eriesjøen, Øvresjøen (Lake Superior) og Michigan-Huronsjøen i grenseområdet mellom  USA og Canada.  Michigansjøen og Huronsjøen har tradisjonelt vært regnet som to separate sjøer, men hydrologisk sett er de én sammenhengende sjø der de to delene forbindes via det åtte kilometer brede og 37 meter dype Mackinacstredet.

Sjøene er den største gruppen med ferskvannssjøer i verden, er en del av verdens største ferskvannssystem. Innsjøene inneholder over 35 000 øyer og er koblet til havet gjennom et system av sluser, kanaler og elver. Imidlertid er slusene for smale for mange skip, noe som har begrenset sjøfarten på sjøene. Til tross for størrelsen, har de en tendens til å fryse til om vinteren.

En mye mindre, sjette innsjø, St. Clairsjøen, mellom Huron og Erie er også en del av det samme ferskvannssystemet, men regnes ikke blant de store innsjøene.

## Elvene i ferskvannsystemet
Systemet inkluderer også elvene som binder sjøene sammen:
* St. Mary's River fra Superior til Huron
* St. Clair River fra Huron til St. Clair
* Detroitelven fra St. Claire til Erie
* Niagaraelven, med Niagarafallene fra Erie til Ontario

Michigan er koblet til Huron gjennom Mackinacstredet. Disse to sjøene ligger like høyt over havet og er geologisk det samme vannmassivet, men er geografisk adskilt og regnes derfor for å være to forskjellige sjøer. En halvøy og store øyer deler Huron i to deler; hovedsjøen og Georgian Bay.

Systemet har utløp gjennom St. Lawrence-elva, som løper ut fra Ontariosjøen gjennom Quebec til Atlanterhavet. Et utall elver renner ut i dette systemet, over 200 bare i Superiorsjøen.

## Nøkkeltall
Fra vest mot øst, den retningen vannet generelt flyter, plasserer sjøene seg slik:

## Referanser
Subaru

**Subaru** er et bilmerke fra Japan som selger i Norge.

## Historie

Subaru startet som «Flyets forskningslaboratorium» i 1917, ledet av Chikuhei Nakajima. I 1931 ble selskapet reorganisert under navnet «Nakajima Aircraft Co., Ltd». Ved slutten av andre verdenskrig ble Nakajima Aircraft reorganisert på nytt. Denne gangen under navnet Fuji Sangyo Co, Ltd. 

I 1946 lagde selskapet sin første Rabbit motorscooter med reservedeler fra fly brukt under krigen. I 1950 ble selskapet delt inn i tolv mindre selskaper og i tidsrommet 1953 til 1955 ble fire av disse og et nydannet selskap fusjonert til Fuji Heavy Industries Ltd..

Navnet er japansk for stjernebildet Pleiadene som betyr «å regjere» eller «samle». De seks stjernene finnes i selskapets logo og representerer de seks selskapene.

 Første Subaru solgt i Norge var Subaru 1400 (Leone), importert av *Autoindustrier* i Oslo.
Den hadde 1,4 liter boksermotor og forhjulsdrift og kunne fås som *hardtop coup&eacute;* og 2- eller 4-dørs sedan.
Det ble i 1975 solgt rundt tretti Subaru i Norge. I 1976 fikk den 1,6 liter motor (Subaru 1600) og kunne fås som stasjonsvogn og med firehjulsdrift.  En ny utgave av Leone kom i 1978 og man fikk 1,8-litringen.

Boksermotor og firehjulsdrift ble et varemerke for Subaru.

## Modeller
*Subaru 360, bitteliten familiebil ("Kei car") laget fra 1958 til 1970, etterfulgt av Subaru R-2 og Rex (laget til 1981)
*Subaru 1000, mindre familiebil, laget 1966 til 1969 og som FF-1 frem til 1972
*Subaru Leone, familiebiler med firehjulstrekk laget fra 1971 til 1994, i Norge solgt som Subaru 1400, 1600, 1800
*Subaru Domingo, liten varebil eller minibuss, laget fra 1983 til 1999
*Subaru Impreza, mindre familiebil laget fra 1993, racerutgaven heter Subaru Impreza WRX
*Subaru Justy, liten familiebil laget fra 1984 til 2011
*Subary Legacy romslig familiebil laget fra 1989 til 2025
*Subaru Outback en litt røffere utgave av Legacy, laget fra 1994
*Subaru Forester, en slags terrengbil, laget fra 1997
*Subaru Tribeqa, SUV laget fra 2005 til 2014, etterfulgt av Subaru Ascent (ikke solgt i Norge)
*Subaru BRZ, søsterbil til sportsbilen Toyota GT86, laget fra 2012
*Subaru XV en middels stor familiebil, laget fra 2011
*Subaru Trezia, samme som Toyota Verso-S (Ractis), lager fra 2011
*Subaru Levorg, romslig familiebil, laget 2014 til 2020

## Motorsport

Subaru er kjent for gode resultater rally, der norske Petter Solberg ble verdensmester i 2003 i en Subaru Impreza WRC 2003. Tidligere verdensmestre i rally som kjørte Subaru: 2001 – Richard Burns, Storbritannia og 1995 – Colin McRae, Storbritannia. Subaru vant også konstruktørmesterskapet i 1995, 1996 og 1997. I 2008 trakk Subaru seg ut av rallysporten på grunn av den globale finanskrisen.

## Referanser
Structured Query Language

**Structured Query Language** (**SQL**) er et spørrespråk for databaser som benyttes til å formulere og kjøre operasjoner mot relasjonsdatabaser (RDBMS) og som originalt er basert på relasjonsalgebra og -regning. Mange av dagens databasesystemer tilbyr SQL som kontrollgrensesnitt. På norsk brukes også begrepet «strukturert spørrespråk».

## Operasjoner
SQL definerer flere operasjoner og disse kan sorteres inn i tre grupper:

* Strukturelle operasjoner (*data definition language*)
** *create*, lage database, databasetabell, databaseregel eller lignende
** *drop*, slette database, databasetabell, databaseregel eller lignende
** *alter*, endre databasetabell, databaseregel eller lignende

* Operasjoner mot data (*data manipulation language*)
** *insert*, sette data inn i en databasetabell
** *delete*, slette data fra en databasetabell
** *update*, oppdatere data i en databasetabell
** *select*, velge ut data fra en eller flere databasetabeller

* Kontrolloperasjoner (*data control language*)
** *grant*, gi brukere av databasen eksplisitte rettigheter til å utføre en eller flere operasjoner, eventuelt på bestemte tabeller
** *revoke*, frata brukere av databasen eksplisitte rettigheter til å utføre en eller flere operasjoner, eventuelt på bestemte tabeller

Selv om SQL er både ANSI- og ISO-standardisert, leveres de fleste databaseprodukter med proprietære utvidelser av språket. Særlig merkes forskjellene i de deler av SQL som omhandler databasetransaksjoner, for ikke å nevne de utvidelser som blir gjort av databaseleverandørene for å støtte scripting.

## Dokumentasjon
SQL-standarden er ikke fritt tilgjengelig, men kan kjøpes fra ISO (for eksempel via Standard Norge) som ISO/IEC 9075(1-4, 9-11, 13, 14):2008.

## Historie
Den første versjonen av SQL ble utviklet hos IBM av Donald D. Chamberlin og Raymond F. Boyce tidlig på 1970-tallet. Denne versjonen som het SEQUEL (Structured *English* Query Language) var designet for å manipulere og hente data lagret i IBMs originale relasjonsdatabaseprodukt System R. I 1986 ble språket formelt standardisert av American National Standards Institute (ANSI) med SQL-86, og i 1987 av Den internasjonale standardiseringsorganisasjonen (ISO). Etterførlgende versjoner av SQL standarden har blitt utgitt som ISO-standarder. Nye versjoner av SQL-standarden har blitt publisert i 1989, 1992, 1996, 1999, 2003, 2006, 2008, 2011 og 2016.

## Se også
* ISO/IEC 9075, den internasjonale SQL-standarden, hvis opprinnelse kommer fra SEQUEL

## Referanser


## Eksterne lenker
* Fritt nedlastbare utkast til SQL-standarden
Stratford-on-Avon (distrikt)

**Stratford-on-Avon** er et administrativt distrikt i Warwickshire, England. Administrasjonsstedet er byen Stratford-upon-Avon.

Distriktet ble opprettet 1. april 1974 ved at Stratford-upon-Avon ble slått sammen med Alcester landdistrikt, Shipston-on-Stour landdistrikt, Southam landdistrikt og størsteparten av Stratford-upon-Avon landdistrikt. Distriktet dekker et areal på 977,87 km² og hadde 120&nbsp;485 innbyggere i 2011.

## Byer, landsbyer og verdslige sogn
*Admington, Alcester, Alderminster Arrow with Weethley, Aston Cantlow, Atherstone-on-Stour, Avon Dassett, 
*Barcheston and Willington, Barton-on-the-Heath, Bearley, Beaudesert, Bidford-on-Avon, Billesley, Binton, Bishops Itchington, Brailes, Burmington, Burton Dassett, Butlers Marston 
*Chadshunt, Chapel Ascote, Charlecote, Cherington and Stourton, Chesterton and Kingston, Claverdon, Clifford Chambers and Milcote, Combroke, Compton Verney, Compton Wynyates, Coughton 
*Dorsington 
*Ettington, Exhall 
*Farnborough, Fenny Compton, Fulbrook 
*Gaydon, Great Alne, Great Wolford 
*Halford, Hampton Lucy, Harbury, Haselor, Henley-in-Arden, Hodnell and Wills Pastures, Honington 
*Idlicote, Ilmington 
*Kineton, Kinwarton 
*Ladbroke, Langley, Lighthorne, Lighthorne Heath, Little Compton, Little Wolford, Long Compton, Long Itchington, Lower Shuckburgh, Loxley, Luddington, Long Marston 
*Milcote, Moreton Morrell, Morton Bagot 
*Napton-on-the-Hill, Newbold Pacey 
*Old Stratford and Drayton, Oldberrow, Oxhill 
*Pillerton Hersey, Pillerton Priors, Preston Bagot, Preston-on-Stour, Priors Hardwick, Priors Marston 
*Quinton 
*Radbourne, Radway, Ratley and Upton 
*Salford Priors, Sambourne, Shipston-on-Stour, Shotteswell, Snitterfield, Southam, Spernall, Stockton, Stoneton, Stourton and Cherington, Stratford-upon-Avon, Stretton-on-Fosse, Studley, Sutton-under-Brailes 
*Tanworth-in-Arden, Temple Grafton, Tidmington, Tredington, Tysoe 
*Ufton, Ullenhall, Upper Shuckburgh, Warmington and Arlescote, Watergall, Weethley, Welford-on-Avon, Wellesbourne, Weston-on-Avon, Whatcote, Whichford, Whitchurch, Wilmcote, Wixford, Wolverton, Wootton Wawen, Wormleighton

## Referanser


## Eksterne lenker
*
M40 (motorvei)

**M40** er en motorvei i England, som forbinder London og Birmingham. Den første delen ble anlagt fra London fram til Oxford i 1960-årene. Resten av strekningen fram til Birmingham var ikke ferdig før i 1990.

En av Englands verste bussulykker skjedde på M40 17. november 1993. En minibuss med 15 elever fra Hagley R.C. Haigh School i Worcestershire var på vei fra en konsert i Royal Albert Hall i London, da den krasjet etter at sjåføren angivelig sovnet. Ti elever og læreren døde på stedet, og en elev til døde på sykehus av skadene. De resterende fire elevene klarte seg uten varige mén. Ulykken førte til at sikkerhetsbelter ble påbudt i alle busser i Storbritannia, men det er pr. januar 2005 ikke obligatorisk å bruke beltene. 

## Rute

M40 starter nær Uxbridge, rett innenfor M25, og slutter ved M42 nær Birmingham. 

Den har følgende avkjøringer:

* Kryss 1 – Til Uxbridge og det sentrale London
* Kryss 1A – M25
* Kryss 2 – Beaconsfield
* Kryss 3 – High Wycombe
* Kryss 4 – Marlow
* Kryss 5 – Stokenchurch
* Kryss 6 – Chinnor og Watlington
* Kryss 7 – Thame
* Kryss 8 – Oxford og Thame
* Kryss 9 – Bicester og Oxford
* Kryss 10 – Brackley
* Kryss 11 – Banbury
* Kryss 12 – Southam
* Kryss 13 – Leamington Spa og Warwick
* Kryss 14 – Leamington Spa og Warwick
* Kryss 15 – Stratford-upon-Avon og Warwick
* Kryss 16 – Stratford-upon-Avon og Birmingham
* Møter M42 utenfor Birmingham
Hvitulv

**Hvitulv** (Lat. *Canis lupus albus*) er en underart av ulv, og en av flere ulvetyper som omtales som arktiske. Den lever på den eurasiske tundraen, i det nordlige Finland og Russland. Den hvite ulven har også blitt sett i nordlige Norge.. 

## Beskrivelse
Hvitulven veier normalt omkring 45–55 kg og blir gjerne 150–155 cm lang, ikke medregnet halen. Tispene blir noe mindre. Den største hvitulven som har blitt registrert, veide hele 76,5 kg. Voksne individer lever gjerne i ca. 10 år, men kan bli opp mot 20&nbsp;år gamle i fangenskap.

Pelsen hos arktiske ulvetyper holder seg hvit hele året. Den hvite hårstammen har flere luflommer enn pigmenterte pelshår og gir mye bedre isolasjon mot kulde. Vinterstid får hvitulven tykk underull, og det gror gjerne ut lange pelshår som dekker hele foten på dyret og isolerer og beskytter mot snø og is. Med sommervarmen starter røytingen, men ofte rekker ikke all underullen å forsvinne før en ny vinter begynner. Temperaturen kan krype ned mot –60°&nbsp;C vinterstid, mens den sommerstid kan komme opp mot 15–20°&nbsp;C.

## Reproduksjon
Parringstiden starter i mars og valpene fødes gjerne i slutten av mai eller begynnelsen av juni måned. Drektighetstiden er som for hunder, ca. 63 dager. Hvitulven føder gjerne 6–7 valper. Valpene har en grålig pels den første tiden, men blir hvitere ettersom dyret vokser til. Valpene forlater gjerne hiet omkring én måned gamle. Hele flokken tar da del i oppfostringen og opplæringen. Når de er rundt seks måneder gamle begynner valpene å lære å jakte, og når de er rundt ti måneder gamle kan de som regel delta for fullt i jakten. Tisper regnes som fullt voksen når de er to år gamle, mens hannene regnes som fullvoksne når de er tre år gamle.

## Ernæring
Hvitulv jakter og spiser vanligvis hare og lemen, men kan også ta rein og moskusfe om anledningen byr seg. Hvitulven er et flokkdyr, men størrelsen på flokken varierer gjerne med tilgangen på føde. Flokken ledes av en alfahanne og ei alfahunne, som gjerne er de eneste som reproduserer seg. Ulvene jakter ofte småvilt alene, men samarbeider når store dyr skal nedlegges.

## Litteratur
* Brandenburg, Jim (1993): *To the Top of the World; Adventures With Arctic Wolves*, ISBN 0-8027-7462-8
* Busch, Robert (1995): *The Wolf Almanac*, ISBN 1-55821-557-3
Enter

***Enter*** er debutalbumet til det nederlandske symfonisk metal-bandet Within Temptation. Albumet ble utgitt i 1997, og er uten tvil det «mørkeste» av de albumene bandet har utgitt til nå.

## Sporliste
# «Restless»
# «Enter»
# «Pearls of Light»
# «Deep Within»
# «Gatekeeper»
# «Grace»
# «Blooded» (instrumental)
# «Candles»

## Kilder
* 

## Eksterne lenker
*
Cappelenprisen

**Cappelenprisen** er en litteraturpris som deles ut av forlaget Cappelen til en eller flere av forlagets forfattere eller andre medarbeidere for fremragende litterær, kunstnerisk eller pedagogisk innsats. Prisen ble etablert i forbindelse med forlagets 150-årsjubileum i 1979. Siden opprettelsen har den blitt delt ut årlig, med noen unntak, etter innstilling fra forlagets administrasjon. Etter fusjonen med N. W. Damm & Søn, har ikke prisen blitt delt ut.

## Mottakere av Cappelenprisen

*1979 &ndash; Thorbjørn Egner
*1980 &ndash; Odd Eidem
*1981 &ndash; Hans Normann Dahl og Vivian Zahl Olsen
*1982 &ndash; Bjørg Vik og Jahn Otto Johansen
*1983 &ndash; Richard Herrmann, Otto Øgrim, Helmut Ormestad og Kåre Lunde
*1984 &ndash; Lars Saabye Christensen, Ove Røsbak, Rune Belsvik og Karin Sveen
*1985 &ndash; Kolbein Falkeid og Arvid Hanssen
*1986 &ndash; Inger Margrethe Gaarder og Fredrik Skagen
* 1987 -  Roy Jacobsen og Håvard Rem
*1988 &ndash; Ingvar Ambjørnsen
*1989 &ndash; Vigdis Hjorth
*1990 &ndash; Kjell Arild Pollestad og Hans-Wilhelm Steinfeld
*1991 &ndash; Paal-Helge Haugen
*1992 &ndash; Axel Jensen
*1993 &ndash; Erik Bye og Tor Bomann-Larsen
*1994 &ndash; *Ikke utdelt*
*1995 &ndash; *Ikke utdelt*
*1996 &ndash; Gert Nygårdshaug
*1997 &ndash; Erlend Loe
*1998 &ndash; *Ikke utdelt*
*1999 &ndash; Georg Johannesen
*2000 &ndash; Gro Dahle
*2001 &ndash; Anne Holt
*2002 &ndash; Jan Jakob Tønseth
*2003 &ndash; Karin Fossum
*2004 &ndash; Pedro Carmona-Alvarez (Skjønnlitteratur), Ingeborg Arvola (Skjønnlitteratur), Ørnulf Hodne (Faktalitteratur), Anne-Lise Gjerdrum (Undervisningslitteratur)
*2005 &ndash; *ikke utdelt*
*2006 &ndash; Erik Fosnes Hansen (Skjønnlitteratur) og Torbjørn Færøvik (Reiseskildringer)

## Eksterne lenker
*
Gruve

**Gruve** eller **grube** er et sted hvor man utvinner malm, mineraler og kull gjennom gruvedrift. En gruve er ofte kombinert med et oppredningsverk, der malmen males og renses til et konsentrat før den blir gjort om til slig eller pellets og transportert videre til et smelteverk. Verdens største gruve lå i Manitoba, Canada.

Det er to hovedsorter gruver, underjordiske hvor man graver ut stoller og sjakter for å komme fram til råstoffet, og dagbrudd hvor man graver seg ned i grunnen direkte fra overflaten, altså under åpen himmel.

## Se også

* Gruvedrift
* Bergverk
* Norsk bergindustrihistorie

## Eksterne lenker
* Miljøstatus i Norge: Avrenning fra gruver
* https://gruverinorge.com/
Smelteverk

**Smelteverk** er et fabrikkanlegg hvor man fremstiller metaller (og halvmetaller) fra malmer og mineraler. Den eksakte fremstillingsmåten avhenger av hvilket metall man jobber med. Dette være seg kjemisk reduksjon eller elektrolytisk reduksjon/elektrolyse. 

For silisium lar man råstoffet kvarts reagere med karbon ved høy temperatur, mens man for aluminium benytter seg av elektrolyse av bauksitt, en saltsmelte. Enkleste form for smelteverk er jernverk for produksjon av ulike kvaltiteter av jern.

## Smelteverk i Norge

På grunn av en tradisjonelt god tilgang på elektrisk kraft, finnes det mange smelteverk i Norge, eksempelvis i Sauda, Odda (nedlagt), Mo og Svelgen Det nordligste ligger i Finnfjord i Troms, mens de sørligste ligger i Kristiansand og på Lista.

## Se også
*Liste over smelteverk i Norge
*Jernverk
*Aluminiumverk
Punkt

:*Se [[Skrifttype#Skriftstørrelser|Skriftstørrelser]] for den typografiske målenheten punkt.*

Et **punkt** er et geometrisk objekt uten utstrekning i noen retning. Man sier at et punkt er null-dimensjonalt.

Euklid definerte punktet som noe udelelig, altså geometriens minste del. Dette svarer til den moderne utgaven av punkter, slik vi finner den i en dataskjerm. Her vil mange små lyspunkter til sammen gi bildet på skjermen.
Inklinasjon

**Inklinasjonen** innen astronomien (fra lat. *inclinatio* til *inclinare*, «helle», «skråne») er den vinkelen en planets baneplan danner i forhold til en annen planets baneplan, som regel ekvator eller ekliptikken.

Eksempel på inklinasjonsvinkler mellom en satellitt og jorden:
* en inklinasjon på 0 grader betyr at en satellitt går i bane rundt ekvatorplanet til jorden, med samme fartsretning som rotasjonsretningen til jorden
* en inklinasjon på 90 grader vil si at satellitten går i polarbane, satellitten går altså rett over nord- og sørpolen til jorden
* en inklinasjon på 180 grader vil si at satellitten går i bane rundt ekvatorplanet til jorden, men i motsatt retning av jordrotasjonen

## Referanser
Nyhetsbrev

**Nyhetsbrev** er som oftest en kortfattet og regelmessig utgitt publikasjon som inneholder nyheter, analyser og kommentarer om aktuelle begivenheter. Nyhetsbrev er som oftest rettet mot en bestemt gruppe mottakere, derav endelsen brev, og handler gjerne om et bestemt tema. Noen nyhetsbrev sendes også til abonnenter som betaler for å få dem tilsendt.

Nyhetsbrevets historie strekker seg tilbake til antikkens Roma og landene rundt Middelhavet. I Europa sendte blant andre familien Fugger jevnlig nyhetsbrev til sine forbindelser. 
## Referanser

## Eksterne lenker
*
Bidford-on-Avon

**Bidford-on-Avon** er en stor landsby og et verdslig sogn i grevskapet Warwickshire i England. Landsbyen ligger ved elven Avon, omkring 11 km nedenfor Stratford-upon-Avon, William Shakespeares fødeby. Landsbyen vokste frem ved et gammel krysningssted over elven, som senere ble erstattet av en smal bro. Den romerske veien Ryknild Street krysset elven der, og dens trasé er nå en smal landevei til Honeybourne. Ved folketellingen i 2001 hadde landsbyen og sognet et befolkning på 4 830 innbyggere, noe som økte en god del til 5 350 ved 2011.

## Lokalstyre
Bidford-on-Avon er et verdslig sogn med et valgt sogneråd (parish council), og har dermed et visst selvstyre. Utover dette er det administrert som en del av distriktet Stratford-on-Avon ved dets distriktsråd (District Council) og under grevskapets råd (County Council). De tre rådene er ansvarlig for ulike aspekter av det lokale selvstyret.

Foruten landsbyen Bidford i seg selv, består det verdslige sognet av bosetningene Barton, Broom og Marlcliff. Broom ligger nord for Bidford mens Barton og Marlcliff ligger sør for elven.

## Bilder

Fil:Uk-bidford-on-avon-1.jpg|Broen over Avon
Fil:Bidford On Avon Warwickshire - Flickr - mick - Lumix.jpg|Bidford ved elven
Fil:Uk-bidford-on-avon-2.jpg|Landsbyen sett fra broen
Fil:Slipway and house at Bidford Boat Hire, Bidford-on-Avon - geograph.org.uk - 527934.jpg|Kanalbåter


## Referanser


## Eksterne lenker

* Bidford-on-Avon Parish Council
* Foto fra Bidford-on-Avon og områdene rundt
Miltbrann

**Miltbrann**, eller **antraks**, er en sykdom som normalt angriper husdyr som sauer og storfe, men kan også overføres til mennesker. Det skjer vanligvis gjennom kontakt med infiserte dyr gjennom sår i huden, gjennom inhalering av sporer eller inntak av infisert kjøtt. 

Symptomene er feber, byller, sår og opphovning av lymfekjertlene, og kan være dødelig hvis den ikke behandles raskt. De mørke feltene i byller som dannes har gitt den navnet *anthrax* som betyr «kull».Sykdommen skyldes bakterien Bacillus anthracis. Sporene som bakterien danner er hardføre; de overlever opp til flere tiår, og vanlig koking er ikke tilstrekkelig til å drepe dem. Dyr som forstyrrer gamle skjeletter fra andre dyr som døde av miltbrann kan dermed bli smittet, og slik kan et enkelt dyr starte en epidemi.

Miltbrannbakterien er blitt brukt innen biologisk krigføring, blant annet under første verdenskrig. Miltbrann smitter ikke direkte mellom mennesker, men via miltbrannsporer som kan være på klær og hud. Storbritannia fryktet at Nazi-Tyskland kunne angripe landet med biologiske og kjemiske våpen, og testet selv en bombe med miltbrann på sauer ved landsbyen Penclawdd i Wales den 28. oktober 1942. Denne testen ble siden holdt hemmelig og først frigjort i 1999. Senere undersøkelser etter dette forsøket avdekket ingen tegn til gjenværende forurensning.

Et miltbrann-utbrudd i Sverdlovsk i Sovjetunionen i 1979 resulterte i 66 døde. Det er det dødeligste utbruddet (per 2016) blant mennesker.

## Referanser
Pashmi

**Pashmi** er en indisk fjærhåret mynde som regnes som en varietet av caravanhund og også er kjent som **lahori pashmi** og **pisuri** noen steder. Rasen anerkjennes ikke internasjonalt, men har en lokal rasestandard felles med mudhol (korthåret varietet) i India.

## Opprinnelse og alder
Pashmi er en fjærhåret variant av caravanhund, men hvor gammel den er vet man ikke. Fjærhårede indiske mynder har imidlertid vært kjent der gjennom flere århundrer.

Saluki ble introdusert i India for mer en 800 år siden, slik denne var før vestlig oppdrett endret rasen. Pashmi er som en blåkopi, men skiller seg allikevel vesentlig fra saluki på flere punkter. I så måte kan det vise seg at slektskapet til tazi kanskje er nærmere, siden disse hundene i dag regnes som mer lik den opprinnelige salukien enn saluki selv.

Navnet Pashmi kommer trolig av det gamle persiske uttrykket «pashm», som var uttrykk perserne benyttet for å beskrive den myke silkeaktige ulla på det tibetanske kveget. Navnet *pisuri* kan bety enten «en med fjærhår» eller en som «kommer fra Peshawar».

I dag er rasen mest tallrik i områdene rundt Janwal-Vadval, som ligger ca. 40&nbsp;km fra Lathur i Maharashtra provinsen. For noen år siden ga Maharajaen av Baria 4 amerikanske salukier i gave til Kolhapur Kennel Club, som benyttet disse i sine blodslinjer for å bedre egenskapene på sine pashmihunder. Dagens hunder har derfor en god del saluki i seg tror man. Det sies imidlertid at det i Karnataka-området fortsatt finnes «ekte» pashmi, uten at dette har latt seg bekreftet.

## Utseende, anatomi og fysikk
Pashmi er gjerne større og kraftigere enn korthårede caravanhunder, og jaktform og løpesett varierer også noe. Pashmi kryper så nær byttet som mulig før den angriper, mens caravanhunden angriper umiddelbart når den har øyekontakt med byttet. Dette tyder på at jaktteknikken har blitt finslept og at disse rasene lenge har levd adskilt. Mankehøyden på denne hunden er ca. 66–74&nbsp;cm for hannene og 55–66&nbsp;cm for tispene. Vekten varierer, men ca. 17–28&nbsp;kg er ganske dekkende. Pelsen finnes i alle nyanser og kombinasjoner. Den er glatt med fjærbeheng på ørene, halen og bak på lårene. De er elegante å se til, meget hurtige og svært utholdende.

## Bruksområde
Pashmi er høyt skattet som jakthund blant lokale bønder. De holder hundene for å drive hetsjakt på hare, kanin og annet småvilt. Pashmi er også gode vakthunder, både for buskap og eiendom.

## Lynne og væremåte
Rasen sies å være snill og harmonisk overfor sine egne, men tilbakeholden og svært skeptisk overfor fremmede, nærmest lik en azawakh i temperamentet. Den er flink med egne barn, men tøff. De spiser som regel samme kost som sin eier, men skal være svært nøysomme i kosten. Dette er en hund som kreve mye og ofte  mosjon for å trives.

## Annet
Rasen er svært sjelden utenfor India.

## Referanser


## Eksterne lenker
* Caravan Hound
Villhesten

***Villhesten*** er en norsk drama- og familiefilm fra 1994, regissert av Morten Kolstad.

## Handling
12 år gamle Ragnhild hører et sagn om en gal hest som for lenge, lenge siden stakk av fra sine eiere og flyktet til fjells. Siden da har ingen sett mer til det ville dyret. Inntil nå. Ragnhild hører lyder om natten, og skimter en stor, svart skikkelse som tramper i tunet. Like etterpå er dyret borte. Hun forteller om sine opplevelser, men ingen tror henne. Hun bestemmer seg derfor for å reise opp på stølen, og bo i familiens gamle sel. Kanskje hun der får sett den svarte hesten igjen. Hun tar derfor med seg sin beste venninne til fjells på jakt etter den såkalte «Villhesten». Det ville dyret er derimot ikke de eneste farene de mektige Sunnmørsalpene byr på. Over alt lurer farer i det ville naturlandskapet, og samtidig er jegere på jakt i samme område. De skyter nesten hva de måtte komme over...

## Medvirkende
* Linda Digernes (født 1981)
* Susanne Nielsen
* Michael Solhjem
* Arild Elias Torgersen
* Trygve Vassbotn
* Henki Kolstad
* Gro Ann Uthaug
* Gro Solemdal
* Siri Bjørdalsbakke Moe
* Lasse Kolsrud
* Kaare Kroppan
* Jørn Brente
* Jomar Leknes
* Paal Bugge Haagenrud &ndash; fotograf
* Per Lund &ndash; rekvisita / location

## Kommentarer
* «En nydelig film for hele familien. Flinke, unge skuespillere gjør opplevelsen levende og forståelig, mens de mektige Sunnmørsalpene danner en ramme rundt historien som man tidligere i norsk film aldri har sett maken til». &ndash; Fædrelandsvennen.
* «En vakker historie om vennskap, natur, tillit, sjel og verdier. Puh! Dette trengte vi». – Sunnmørsposten.
* «Regissør Morten Kolstad har med Villhesten laget en fantastisk historie fortalt med innlevelse og kjærlighet til menneskelige verdier og den ekstreme og vakre vestlandsnaturen. Et mesterverk!» – VG.

## Referanser


## Eksterne lenker
*
Peterson Barriere

**Peterson Barriere AS** er en fabrikk i Peterson-konsernet. Hovedproduktet er 3-lags isolasjonspapir (to lag papir med et lag polyethilen imellom).

Fabrikken er lokalisert på Breisand i Rygge kommune.
Fabrikken ble solgt til **Mondi Gruppen**i 2007, ble så avviklet første kvartal 2008.

## Eksterne lenker
* peterson.no
Windsprite

**Windsprite** (tidligere kjent som **langhåret whippet**) er en moderne amerikansk mynde fra blanding av shetland sheepdog og whippet, fremavlet under henvisning til at en slik hundetype kan dokumenteres via malerier og skulpturer helt tilbake til renessansen. Den ble først presentert som en langhåret variant av renraset whippet, men dette har vist seg å ikke stemme, det er heller snakk om en ny rase under utvikling. Forskning viser at renraset whippet genetisk sett ikke er i stand til å føde langhårede avkom.

## Opprinnelse og alder

Arbeidet med å frambringe denne «rasen» har pågått siden 1958 og under henvisning til at andre mynderaser finnes i flere pelsvarianter. Men dette er neppe et godt argument, idet mynder flest stort sett svært liten variasjon i pelstype. Det er snarere et ønske fra en mann om å skape noe nytt og attraktivt, men om man lykkes blir en annen skål.

## Utseende, anatomi og fysikk
Windsprite er en meget vakker hund, som på alle måter ligner en whippet med langhåret pels. Den er unektelig derfor mer egnet for våre nordiske klimaforhold. Kroppen er rektangulær i formen og pelsen gjerne «collie-farget» og silkeaktig, men alle farger og kombinasjoner er tillatt. Størrelsen er gjerne en tanke mindre i gjennomsnitt enn vanlig whippet, fordi disse hundene p.g.a. sin lengre pels ikke skal virke større.

## Bruksområde
Tradisjonelt er mynder hetsende jakthunder, men denne rasen er først og fremst skapt for bli en god familie- og utstillingshund. Om den får slik godkjenning, vil den også kunne stille i konkurranser i lure coursing og annen hundsport der mynder egner seg.

## Lynne og væremåte
Windsprite har et lynne og en væremåte som en whippet. En snill og grei hund, som passer utmerket som familiehund.

## Annet
Rasen anerkjennes ikke som egen rase noen steder i verden.

## Referanser


## Eksterne lenker
*Rasens nettsted
Ann Coulter

**Ann Coulter** (født 8. desember 1961 i New Canaan i Connecticut) er en konservativ amerikansk forfatter, skribent og politisk kommentator, kjent for sin polemiske stil og sterke standpunkter.

Blant bøkene hennes er *Hvordan snakke med en liberal person (hvis du må)* og *Forræderi: Liberalt forræderi fra den kalde krigen til krigen mot terror*.

Hennes standpunkt angående likestilling og islam har gjort Coulter omstridt i noen kretser. Etter terrorangrepet 11. september 2001 skrev hun om muslimer i sin spalte i det konservative tidsskrift *National Review* at «vi burde invadere deres land, drepe deres ledere, og konvertere dem til kristendommen». Senere skrev hun at alle arabiske innvandrere i USA burde utvises. Disse uttalelsene skapte strid mellom henne og redaktørene i *National Review*, og spalten hennes ble nedlagt.

I kjølvannet av terrorangrepet i Manchester 22. mai 2017 oppfordret hun til å «*drop a nuke on some majority-Muslim city involved in terrorism*», som respons for hvert eneste terrorangrep i vesten.

Coulter er utdannet jurist fra University of Michigan.

## Referanser


## Eksterne lenker
* 
* 
*
Penrith (England)

**Penrith** er en maredsby og verdslig sogn i Cumbria i England. Den er administrasjonssenter for distriktet Eden. Penrith ligger mindre enn 5&nbsp;km utenfor grensene til Lake Districts nasjonalpark. Historisk en del av Cumberland. Penriths lokale myndighet er Edens distriktsråd som er basert i byen. Penrith var tidligere sete for både Penriths urbane og rurale distriktsråd. Fra 1974 til 2015 hadde Penrith ikke et eget byråd, men de første valg til Penriths verdslige sogn skjedde den 5. mai 2015. I henhold til folketelling av 2006 var det 15 487 innbyggere i byen, og i 2015 utgjorde det 15 181 innbyggere, en mindre tilbakegang.

## Elver
Penrith er lokalisert i Edendalen, rett nord for elven Eamont. Andre lokale elver bundet til byen er elvene Lowther og Petteril. Thacka Beck, en delvis menneskeskapt bekk, strømmer gjennom byens sentrum, men hovedsakelig under bakken, og knyttes opp mot Petteril og Eamont. I mange århundrer har Thacka Beck vært den viktigste vannkilden for Penrith. En annen bekk, kjent som The Myers eller Dog Beck, flyter gjennom og under det sørvestlige området i byen, går sammen med Thacka Beck i nærheten av Tynefield Court.

## Historie
På 800- og 900-tallet var Penrith hovedstad for Cumbria, som var en delvis uavhengig nasjon. I 1070 ble området en del av Skottland. De eldste gatene i byene ble anlagt på 1200-tallet.

Festningen Penrith Castle ble reist i 1399, på stedet hvor et forsvarstårn hadde stått. Det ble etterhvert en kongelig festning, eid av Richard, hertug av Gloucester. I dag er den i ruiner.

På kirkegården St. Andrew's ligger ifølge legenden en kjempe og høykonge av hele Cumbria gravlagt. Steinene som står rundt graven skal symbolisere villsvin som han drepte i Inglewoodskogen.

På Beacon Hill rett utenfor byen står et monument fra 1719 på det sted hvor det siden Henrik VIIIs tid har vært en varde (*beacon*). Det går en tursti opp dit, og fra toppen er det god utsikt utover Edendalen.

William Wordsworth, hans søster Dorothy og hans senere kone Mary Hutchinson gikk alle på skole i Penrith. Skolehuset er nå en kafé, *Tudor Coffee Room*.

I sentrum av byen står et klokketårn, som ble reist i 1861 til minne om Philip Musgrave, 2. baronett (1607–1678), politiker som satt i underhuset og tjenestegjorde i rojalisthæren under den engelske borgerkrigen.

## Referanser


## Litteratur
* «Ewanion» (1993): *History of Penrith*. Carlisle, ISBN 0-9519920-3-1.

## Eksterne lenker
* 

* Cumbria County History Trust: Penrith (provinsiell forskning)
* Eden District Council 
* Statistikk basert på folketelling fra 2001
* Penrith Partnership
May B. Lund

**May Brit Lund** (født 5. august 1949) er en norsk forfatter, lege, dr.med og skribent. 

Lund er oppvokst i Norge, men har i lange perioder bodd i USA, England og Israel. I Israel studerte hun holocaust-litteratur og hebraisk. Hun arbeider som overlege ved Hjerte- og Lungeklinikken, Rikshospitalet.

## Bibliografi
* *Judi – 11. november 1975* &ndash; roman (1977)
* *....ikke stykkevis og delt* &ndash; kriminalroman (1998)
* *Glasshusbabyen* &ndash; barnebok (1999)
* *Rosa L.* &ndash; ungdomsbok (2002)
* *nyevenner.com* &ndash; ungdomsbok (2008)

## Priser
* Riksmålsforbundets barne- og ungdomsbokpris 2002, for *Rosa L.*
* Den norske lægeforenings pris for forebyggende medisin 2004 sammen med Bente Ulvestad
## Referanser
Sigrun Krokvik

**Sigrun Krokvik** (egentlig **Sigrun Karin Christiansen**, født 30. august 1932) er en norsk forfatter.

Krokviks første roman, den psykologiske thrilleren *Bortreist på ubestemt tid*, vakte stor oppmerksomhet tidlig på 1970-tallet. Boken ble framholdt som en revitalisering av den norske kriminallitteraturen. Boken ble filmatisert av Pål Bang-Hansen i 1974, og også filmen *[[Bortreist på ubestemt tid]]* regnes som et sentralt verk blant norske krimfilmer. Krokvik har bare utgitt to romaner.

## Bibliografi
* *Bortreist på ubestemt tid* &ndash; kriminalroman (1972)
* *Kikkeren* &ndash; kriminalroman (1973)

## Priser
* Rivertonprisen 1972, for *Bortreist på ubestemt tid*

## Eksterne lenker
*
Eden (Cumbria)

**Eden** er et administrativt distrikt i Cumbria, England. Administrasjonssenteret ligger i Penrith, som er den største byen i distriktet. Distriktet har navn etter elva Eden som renner nordover gjennom Edendalen og mot Carlisle.

Med et areal på  er Eden (siden 2009) Englands åttende største distrikt. Det er delt i 30 kretser (*wards*), og disse inneholder 71 verdslige sogn. Det har også det lavest befolkningstettheten med et gjennomsnitt på kun 25 personer per km². Distriktsrådet ble opprettet den 1. april 1974, under loven om lokalregjering av 1972, fra Penriths byområde, Alston Moor med det rurale distriktet Garrigill, og Penriths rurale distrikt, alle i Cumberland, og Appleby-in-Westmorlands kommunale borough, del av Lakes' bydistrikt og nordlige Westmorlands rurale distrikt, alle i Westmorland. Del av Lake Districts nasjonalpark er i distriktet.

## Byer og landsbyer
De største bosetningene i Eden er:

* Alston
* Appleby-in-Westmorland
* Kirkby Stephen
* Penrith

## Kretser
Nedenfor er liste over kretser (*wards*), hovedsakelig valgkretser, som utgjør Eden. De som er markert med  er representert med 2 rådsherrer (*councillors*), alle andre har 1, unntatt Penrith North som har 3:

* Alston Moor
* Appleby (Appleby)
* Appleby (Bongate)
* Askham
* Brough
* Crosby Ravensworth
* Dacre
* Eamont
* Greystoke
* Hartside
* Hesket
* Kirkby Stephen
* Kirkby Thore
* Kirkoswald
* Langwathby
* Lazonby
* Long Marton
* Morland
* Orton with Tebay
* Penrith Carleton
* Penrith East
* Penrith North
* Penrith Pategill
* Penrith South
* Penrith West
* Ravenstonedale
* Shap
* Skelton
* Ullswater
* Warcop

## Referanser


## Eksterne lenker
*
University of Central Lancashire

**University of Central Lancashire** er et universitet i England. Hovedcampus ligger i Preston i Lancashire, og det finnes avdelinger i Carlisle og Penrith. I Preston er det omkring 35&nbsp;000 studenter, hvilket gjør dette til et av de største universiteter i Storbritannia. 

## Rangeringer
University of Central Lancashire ble rangert som nummer 91 av 126 britiske universiteter på Complete University Guides liste for 2016 og som nummer 85 av 119 britiske universiteter på *[[The Guardian]]s* 2016-liste.

I QS World University Rankings for 2014 rangerte universitetet på plass 701 av verdens universiteter.

## Referanser


## Eksterne lenker

* Hjemmeside
Ingar Skrede

**Ingar Skrede** (født 23. oktober 1939, død 30. juli 1996) var en norsk forfatter, også kjent som litteraturkritiker i *[[Dagbladet]]* fra 1970 til 1989.

Han debuterte med novellesamlingen *Over melkeveien* (1968), og ga ut romanene *En ganske lang hyttetur* (1970), *Kora* (1974), *Fotball! Plymouth!* (1977), *Sonny Boy* (1987) og *Tverum* (1995). I 1992 skrev han *Rosenborg, svart på hvitt*, en bok om det interne livet i Rosenborg Ballklub. Skrede skrev også dramatikk.

## Referanser